CELEX: C2007/020/19
Language: hu
Date: 2007-01-27 00:00:00
Title: C-494/06. P. sz. ügy: Az Elsőfokú Bíróságnak (második tanács) a T-304/04. sz., az Európai Közösségek Bizottsága kontra Olasz Köztársaság, Wam SpA ügyben 2006. szeptember 6-án hozott ítélete ellen az Európai Közösségek Bizottsága által 2006. november 30-án benyújtott fellebbezés

27.1.2007   
            
            
               HU
            
            
               Az Európai Unió Hivatalos Lapja
            
            
               C 20/13
            
         Az Elsőfokú Bíróságnak (második tanács) a T-304/04. sz., az Európai Közösségek Bizottsága kontra Olasz Köztársaság, Wam SpA ügyben 2006. szeptember 6-án hozott ítélete ellen az Európai Közösségek Bizottsága által 2006. november 30-án benyújtott fellebbezés
   (C-494/06. P. sz. ügy)
   (2007/C 20/20)
   Az eljárás nyelve: olasz
   Felek
   
      Fellebbező: az Európai Közösségek Bizottsága (képviselők: V. Di Bucci és E. Righini meghatalmazottak)
   
      A többi fél az eljárásban: Olasz Köztársaság, Wam SpA
   A fellebbező kérelmei
   
               —
            
            
               A Bíróság helyezze hatályon kívül az Európai Közösségek Elsőfokú Bíróságának a T-304/04. és T-316/04. sz., Olasz Köztársaság és Wam kontra az Európai Közösségek Bizottsága ügyben 2006. szeptember 6-án hozott ítéletét, majd
            
         
               —
            
            
               hozzon végleges döntést a jogvitában, utasítsa el az említett keresetet, mint megalapozatlant;
            
         
               —
            
            
               vagy utalja vissza az ügyet új eljárásra az Elsőfokú Bírósághoz;
            
         
               —
            
            
               kötelezze az Olasz Köztársaságot és a Wam SpA-t mindkét fokú eljárás költségeinek viselésére.
            
         Jogalapok és fontosabb érvek
   A Bizottság egy megtámadási jogalapra hivatkozik. Mivel a támogatás kereskedelemre és versenyre gyakorolt hatásának jellemzéséhez elégtelennek találta a megtámadott határozat indokolását, az Elsőfokú Bíróság megsértette az EK 87. cikk (1) bekezdése és az EK 253. cikk együttes rendelkezését, és az ítéletet ellentmondásos módon indokolta.